
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



Р Е Ш Е Н И Е 
№  РП - 661 - 19 - 048

Днес, 18.09.2019г., Комисията за противодействие на корупцията и за отнемане на незаконно придобитото имущество /КПКОНПИ/ в състав:


Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

	  Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ 01/С-661/07.08.2019 г. по описа на КПКОНПИ. 
	  Сигналът е подаден срещу Симеон Маринов Монев – кмет на Община Ц. за мандат 1999 – 2003 година.
	В сигнала се излагат твърдения, че през 2001 г. Симеон Монев, в качеството си на кмет, представляващ Община Ц., с договор от 18.10.2001г. за продажба чрез търг с явно наддаване е продал на ЕТ „***************“ обекти „овчарници“ – частна общинска собственост, представляващи едноетажна сграда – овчарник със застроена площ от 80 кв.м, находяща се в парцел VI, кв. 45, акту	ван с АОС № 89/27.06.2001г. и недвижим имот, представляващ битова сграда – едноетажна сграда със застроена площ от 80 кв.м., находяща се в парцел VIII, кв. 45, актуван с АОС № 90/30.06.2001 г., по плана за земеразделяне на землището на с. Ц., област Р.. Посочва се, че физическото лице-търговец ЕТ „**************“ e М. С. М., дъщеря на Симеон Монев, която е участвала в тръжната процедура чрез своя пълномощник К. И. М. – съпруга на Симеон Монев.
	Към сигнала са приложени доказателства във връзка с проведен търг с явно наддаване за 
обекти „овчарници“ – частна общинска собственост, представляващи едноетажна сграда – овчарник със застроена площ от 80 кв.м, находяща се в парцел VI, кв. 45, акту	ван с АОС № 89/27.06.2001г. и недвижим имот, представляващ битова сграда – едноетажна сграда със застроена площ от 80 кв.м., находяща се в парцел VIII, кв. 45, актуван с АОС № 90/30.06.2001 г., по плана за земеразделяне на землището на с. Ц., област Р.
 	Служебно е извършена справка в  НБД „Население“.


От събраните в хода на административното производство доказателства Комисията за противодействие на корупцията и за отнемане на незаконно придобитото имущество установи следното от фактическа страна:

Сигналът е подаден от лице с посочени три имена, ЕГН и е подписан.
Видно от приложен към сигнала Договор за продажба чрез търг с явно наддаване на обекти „овчарници“ от 18.10.2001 г., същият е подписан от Симеон Маринов Монев, в качеството му на кмет на Община Ц. към момента на визирания в сигнала период.


При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:

Сигналът е подаден от идентифицирано лице, по смисъла на чл. 48, ал. 1, т. 1 от  ЗПКОНПИ.  
            Сигналът съдържа твърдения относно действия на Симеон Монев, извършени през 2001 година. В посочения период не са действали Закона за предотвратяване и установяване на конфликт на интереси (в сила от 01.01.2009 г.), както и  ЗПКОНПИ, влязъл в сила на 23.01.2018 година. Предвид факта, че ЗПУКИ (отм.) влиза в сила на 01.01.2009г., в периода на упражненото от Симеон Монев правомощие като кмет на община Ц., изразяващо се в сключване на договор за продажба чрез търг с явно наддаване на обекти „Овчарници“ – частна общинска собственост, представляващи едноетажна сграда – овчарник със застроена площ от 80 кв.м, находяща се в парцел VI, кв. 45, актувана с АОС № 89/27.06.2001г. и недвижим имот, представляващ битова сграда – едноетажна сграда със застроена площ от 80 кв.м., находяща се в парцел VIII, кв. 45, актувана с АОС № 90/30.06.2001 г., по плана за земеразделяне на землището на с. Ц., област Р., няма правна норма, която може да бъде приложена, което е основание за прекратяване на производството. Съгласно императивните разпоредби на чл.14, ал.1 и ал.2 от Закона за нормативните актове, разпоредбите на закона нямат обратно действие, освен по изключение, с изрична разпоредба. В ЗПУКИ (отм.) няма предвидена такава разпоредба, т.е. същият намира приложение по отношение на факти и обстоятелства, настъпили след 01.01.2009 година.
Предвид изложеното, на основание чл. 27, ал. 2, т. 6 от АПК, във вр. с чл. 14, ал. 1 и ал. 2 от ЗНА и чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество:







Р Е Ш И:

	ПРЕКРАТЯВА производството по сигнал с № ЦУ 01/С-661/07.08.2019 г. срещу Симеон Маринов Монев, ЕГН ********, в качеството му на кмет на Община Ц. за периода от 1999 г. до 2003 година.
	Препис от решението да се изпрати на Окръжна прокуратура – Р., с оглед преценка за реализиране на правомощията по чл. 76, ал. 2 от ЗПКОНПИ.
	

	С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 

	
    
	    
 		 КОМИСИЯ:

				Член:……………/п/…………../Антоанета Цонкова/

				Член:……………/п/…...……………....…/Пламен Йоцов/
	
				Член:……………/п/…………………..../Силвия Къдрева/

